Toimielinten välinen sopimus - Euroopan unionin tulevaisuutta käsittelevän valmistelukunnan rahoittamisesta



Virallinen lehti nro C 054 , 01/03/2002 s. 0001 - 0003



Toimielinten välinen sopimus Euroopan unionin tulevaisuutta käsittelevän valmistelukunnan rahoittamisesta (2002/C 54/01) EUROOPAN PARLAMENTTI, EUROOPAN UNIONIN NEUVOSTO JA EUROOPAN YHTEISÖJEN KOMISSIO, jotka katsovat seuraavaa: (1) Laekenissa 14 ja 15 päivänä joulukuuta 2001 kokoontunut Eurooppa-neuvosto päätti kutsua koolle Euroopan unionin tulevaisuutta käsittelevän valmistelukunnan, jäljempänä "valmistelukunta". (2) Neuvostossa kokoontuneet jäsenvaltioiden hallitusten edustajat tekivät 21 päivänä helmikuuta 2002 päätöksen rahaston perustamisesta valmistelukunnan rahoittamiseksi, jäljempänä "rahasto", ja sen varainhoitoa koskevista säännöistä. (3) Mainitun 21 päivänä helmikuuta 2002 tehdyn päätöksen mukaan rahaston tehtävänä on periä tulot ja vastata valmistelukunnan muista paitsi sen toimintaan tarvittavien perusrakenteiden menoista. (4) Rahaston kulut arvioidaan 28 päivän helmikuuta ja 31 päivän joulukuuta 2002 välisenä aikana 4000000 (neljäksi miljoonaksi) euroksi. (5) Valmistelukunnan tavoite on Euroopan unionin tulevaisuutta palvelevan yleisen edun mukainen. (6) Euroopan parlamentti, neuvosto ja komissio vastaavat valmistelukunnan toimintaan tarvittavien perusrakenteiden menoista. (7) Lisäksi Euroopan parlamentti, neuvosto ja komissio aikovat osallistua valmistelukunnan rahoitukseen, OVAT SOPINEET SEURAAVAA: 1. Tämän sopimuksen tarkoituksena on vahvistaa Euroopan parlamentin, neuvoston ja komission rahoitusosuudet valmistelukunnan ensimmäisenä varainhoitovuonna, joka alkaa neuvostossa kokoontuneiden jäsenvaltioiden hallitusten edustajien 21 päivänä helmikuuta 2002 tekemän päätöksen voimaantulopäivänä ja päättyy 31 päivänä joulukuuta 2002. 2. Euroopan parlamentti, neuvosto ja komissio osallistuvat valmistelukunnan rahoitukseen Euroopan unionin yleisen talousarvion seuraavien pääluokkien kautta: - Pääluokka I - Parlamentti - Pääluokka II - Neuvosto - Pääluokka III - Komissio - "A-osa". 3. Valmistelukunnan toiminnan edellyttämistä perusjärjestelyistä aiheutuvien menojen lisäksi Euroopan parlamentti, neuvosto ja komissio osallistuvat sen rahoitukseen ensimmäisenä varainhoitovuonna seuraavien rahoitusosuuksien mukaisesti: - Euroopan parlamentti: 1000000 (miljoona) euroa - Neuvosto: 400000 (neljäsataatuhatta) euroa - Komissio: 2600000 (kaksimiljoonaa kuusisataatuhatta) euroa. 4. Mahdollisesta Euroopan unionin yleiseen talousarvioon kirjattavasta lisärahoituksesta voidaan päättää ainoastaan tämän sopimuksen sopimuspuolina olevien kolmen toimielimen yhteisellä sopimuksella. 5. Euroopan parlamentin, neuvoston ja komission rahoitusosuudet maksetaan 21 päivänä helmikuuta 2002 tehdyn päätöksen 3 artiklassa tarkoitetun rahaston talousarvioon pankkisiirtona mainitun päätöksen 4 artiklassa tarkoitetulle pankkitilille. 6. Sopimuksen allekirjoittaneet kolme toimielintä hyväksyvät rahaston varainhoitoa koskevat, 21 päivänä helmikuuta 2002 tehdyllä päätöksellä vahvistetut säännöt. 7. Valmistelukunnan puheenjohtajistossa oleville Euroopan parlamentin, neuvoston puheenjohtajavaltion ja komission edustajille annetaan säännöllisesti tiedot niiden menojen suorittamisesta, joihin valmistelukunnan sihteeristö on sitoutunut. Edustajat antavat kertomuksensa asiasta omille toimielimilleen, etenkin ennen talousarvion toteuttamista koskevan vastuuvapauden myöntämistä 21 päivänä helmikuuta 2002 tehdyn päätöksen 20 artiklassa tarkoitettua menettelyä noudattaen. 8. Kukin toimielin panee täytäntöön tämän sopimuksen ja 21 päivänä helmikuuta 2002 tehdyn päätöksen asiaa koskevat säännökset sisäisiä sääntöjään ja menettelytapojaan noudattaen. 9. Tämä sopimus tulee voimaan päivänä, jona se allekirjoitetaan. Jos kyseiset kolme toimielintä pääsevät yhteisymmärrykseen rahoitusosuuksistaan, tämän sopimuksen voimassaoloa jatketaan toiseksi varainhoitovuodeksi eli 1 päivästä tammikuuta 2003 valmistelukunnan työskentelyn päättymiseen saakka. Tehty Brysselissä 28 päivänä helmikuuta 2002. Euroopan parlamentin puolesta Puhemies >PIC FILE= "C_2002054FI.000201.TIF"> Neuvoston puolesta Poheenjohtaja >PIC FILE= "C_2002054FI.000202.TIF"> Komission puolesta Poheenjohtaja >PIC FILE= "C_2002054FI.000203.TIF"> TOIMIELINTEN VÄLISEEN SOPIMUKSEEN LIITETTÄVÄ LAUSUMA Euroopan parlamentti ja neuvosto ilmoittavat, ettei komission tarvitse antaa selvitystä rahastoon antamansa osuuden käytöstä.